«ՀՀ մասով Եվրասիական տնտեսական միության պայմանագրի գործողությունը դադարեցնելու գործընթաց սկսելու վերաբերյալ» ՀՀ ԱԺ հայտարարության նախագիծը քննարկման է ներկայացրել ՀՀ ԱԺ «Ելք» խմբակցության պատգամավոր Էդմոն Մարուքյանը: Նրա խոսքով՝ ԵԱՏՄ-ին միանալու հետեւանքով Հայաստանում էական հետընթաց է տեղի ունեցել սոցիալ-տնտեսական մի շարք ոլորտներում: Ըստ նրա՝ հանրապետությունում թանկանում են առաջին անհրաժեշտության եւ լայն սպառման շուրջ 900 ապրանքներ, չի ամրապնդվել ՀՀ անվտանգությունը: Բացի այդ, ըստ հիմնական զեկուցողի, ԵԱՏՄ-ին Հայաստանի անդամակցությունը սահմանափակում է Վրաստանի ու Իրանի հետ տնտեսական համագործակցության զարգացումը: